recursal/SuperWikiNEXT-32B huggingface dataset:
**Doktorand** (lat. *doctorandus*), staršie i **doktorant**, je uchádzač o udelenie doktorského titulu PhD. pripravujúci sa na vykonanie skúšok a obhajobu dizertačnej práce.

Štúdium
-------

Aby bol uchádzač prijatý na doktorandské štúdium, musí mať ukončené vysokoškolské vzdelanie druhého stupňa (napríklad magister alebo inžinier) v danom alebo príbuznom odbore. Toto je lokálne špecifikum, ktoré platí napríklad v Česku a na Slovensku; na univerzitách poskytujúcich PhD. tituly v anglosaských krajinách sa táto podmienka neuplatňuje. K prijatiu na väčšinu doktorandských programov postačuje bakalársky titul z daného odboru a v mnohých prípadoch sa magisterský titul udeľuje ako súčasť PhD. programu) a musí úspešne absolvovať prijímacie konanie (väčšinou uskutočňované ústne s prijímacou komisiou).

Dĺžka doktorandského štúdia trvá v internej forme maximálne štyri roky. V externej forme maximálne päť rokov na vykonanie skúšok a šesť rokov (od prijatia) na obhajobu dizertačnej práce.

Interný doktorand, najmä ak je jeho školiace pracovisko univerzita, sa spravidla podieľa na pedagogickom procese vedením cvičení, prípadne môže zastupovať na prednáškach. Na niektorých univerzitách a v niektorých odboroch toto neplatí a doktorandi vyučovať nemusia, ale môžu, ak majú záujem. Ďalej je povinný vykazovať publikačnú činnosť uverejňovaním článkov vo vedeckých časopisoch a vystupovať na konferenciách a seminároch.

Počas štúdia musí doktorand absolvovať aj povinné štátne skúšky z (minimálne) 1 povinného predmetu a 2 voliteľných predmetov, ktoré prehlbujú a rozširujú vedomosti získané počas inžinierského alebo magisterského štúdia, a to spravidla do 18 mesiacov v internej forme a do troch rokov v externej forme. Do 18 mesiacov (od prijatia) musí interný doktorand odovzdať a obhájiť minimálne jednu tretinu svojej dizertačnej práce (tzv. minimová práca). Po dosiahnutí titulu PhD. môže absolvent pokračovať v takzvanom post doktorandskom štúdiu (post doc).

Doktorandské štúdium na Slovensku
---------------------------------

Doktorandské štúdium na Slovensku môžu poskytovať iba univerzity. Doktorandské štúdium (ISCED 6) absolvovalo 0,3 % obyvateľstva. O doktorandské štúdium nie je z viacerých príčin medzi slovenskými študentmi výrazný záujem.

Doktorandi majú nárok na doktorandské štipendium.

Referencie
----------

1. ↑  VANTUCH, Juraj. *Dve strany slov a čísel o vzdelávaní na Slovensku* [online]. siov.sk, 2003, [cit. 2010-01-14]. Dostupné online. [nefunkčný odkaz]
2. ↑  HORÁKOVÁ, Jarmila. *Doktorandské štúdium neláka* [online]. sme.sk, 10.10.2008, [cit. 2010-01-14]. Dostupné online.

Externé odkazy
--------------

* FILIT – zdroj, z ktorého pôvodne čerpal tento článok.
**Wu-šu** alebo **wušu** je čínske bojové umenie.

Počiatky tohto starobylého bojového umenia siahajú do severočínskej provincie Che-nan, kde leží legendárny kláštor Šao-lin. Je to významné rodisko kung-fu, teda čínskeho mentálneho boxu. Vznik niektorých štýlov je však pripisovaný spojeniu starogréckeho umenia pankration a grécko-rímskeho zápasenia. Zásluhu na tom malo najmä dobyvačné správanie sa Alexandra Veľkého.

V priebehu niekoľkých rokov sa kung-fu rozvinulo do piatich hlavných štýlov, ktoré nesú mená svojich tvorcov : HUNG, ČOJ, MONK, LAU a LI. Sú známi ako piati predchodcovia a hovorí sa, že boli zakladateľmi dnešných tajných spoločností Triády. Všeobecne sa považujú za jediných, ktorí prežili vyplienenie šaolinského kláštora armádou cisára Jung-čenga. Ušli cez Chuang-che (Žltá rieka) a ukrývali sa. Po ich smrti ich žiaci rozvinuli mnoho systémov kung-fu. Počas nasledujúcich niekoľkých stoviek rokov vznikli ďalšie vetvy týchto štýlov, takmer nerozoznateľné od ich pôvodných foriem. Pretože Čína je obrovská krajina s mnohými dialektmi, niektoré školy kung-fu praktikujú štýly, ktoré sú rovnaké, ale majú rôzne názvy.

Štýly kungfu boli založené na pohyboch piatich zvierat : tiger, žeriav, leopard, had, drak

Bezpochyby jeden z dnes najpopulárnejších štýlov kung-fu je wing-čun, Čo znamená "prekrásny čas jari." Odlišuje sa od iných štýlov kungfu dvoma spôsobmi: po prvé, je jediným štýlom , ktorý vytvorila žena; a po druhé, vyžaduje iba minimálne vypätie síl na dosiahnutie maximálneho výkonu. Tento štýl vytvorila mníška Ng Mui zo Šao-linu.

Dnešným predstaviteľom tohto štýlu, Jip Man, bol kedysi jeho veľmajstrom. Jedným z najznámejších žiakov bol Bruce Lee, ktorý si neskôr vytvoril vlastný štýl Jeet Kune Do ("metóda zadržanej päste").
**Kerrova metrika** je stacionárne, sféricky symetrické, vákuové riešenie Einsteinových rovníc gravitácie a opisuje časopriestor generovaný rotujúcim hmotným telesom. Toto riešenie objavil v roku 1963 novozélandský fyzik Roy Kerr.

Takéto riešenie je jednou z najprirodzenejších interpretácií časopriestoru v okolí kompaktných objektov ako sú neutrónové hviezdy alebo čierne diery. Toto tvrdenie takisto podporuje skutočnosť, že energetické zdroje kvazarov a aktívnych galaktických jadier sú dnes s určitou samozrejmosťou akceptované ako akrečné disky okolo supermasívnych čiernych dier a nenulový moment hybnosti u takýchto čiernych dier je teda zrejmý.

Metrika
-------

Kerrova metrika zapísaná v Boyerových-Lindquistových súradniciach má tvar

{\displaystyle \mathrm {d} s^{2}=-\left(1-{\frac {2Mr}{\Sigma }}\right)\mathrm {d} t^{2}-{\frac {4aMr\sin ^{2}\theta }{\Sigma }}\mathrm {d} t\mathrm {d} \phi +{\frac {\Sigma }{\Delta }}\mathrm {d} r^{2}} {\displaystyle +\Sigma \mathrm {d} \theta ^{2}+\left(r^{2}+a^{2}+{\frac {2a^{2}Mr\sin ^{2}\theta }{\Sigma }}\right)\sin ^{2}\theta \mathrm {d} \phi ^{2}}  

kde

{\displaystyle \Delta =r^{2}-2Mr+a^{2}\ }  

{\displaystyle \Sigma =r^{2}+a^{2}\cos ^{2}\theta \ }  

kde

*M* je hmotnosť telesa generujúceho tento časopriestor,
*a* je špecifický moment hybnosti. Opisuje rotáciu čiernej diery.
uvažujeme pritom geometrické jednotky v ktorých je *c*=*G*=1.
Toto riešenie sa v prípade nulového uhlového momentu hybnosti *a* redukuje na Schwarzchildovu čiernu dieru. Na druhej strane ak *a*=*M* dostávame tzv. extrémnu čiernu dieru, teda čiernu dieru, ktorej rotácia má maximálnu možnú hodnotu. Za touto hranicou *a*>*M* teleso prestáva byť čiernou dierou a nazýva sa nahá singularita.

Vzhľadom na to, že Kerrovo riešenie je axiálne symetrické a stacionárne, je jeho zápis v Boyerových-Lindquistových súradniciach najjednoduchšie interpretovateľný. Horizonty udalostí Kerrovej čiernej diery nájdeme z podmienky {\displaystyle \Delta =0}, ide teda o miesto, kde koeficient {\displaystyle \mathrm {d} r^{2}} diverguje. Rovnako prirodzene nájdeme významnú oblasť ergosféru skrytú medzi vonkajší horizont a plochu statickej limity, tu je možné nájsť z podmienky {\displaystyle 1-2Mr/\Sigma =0}, teda ide o miesto, kde koeficient {\displaystyle \mathrm {d} t^{2}} úplne vymizne.

Pozri aj
--------

* Čierna diera
* Schwarzschildova metrika
* Reissnerova-Nordströmova metrika
* Kerrova-Newmanova metrika
* Kruskalove-Szekeresove súradnice

Referencie
----------

* R. P. Kerr, „Gravitational field of a spinning mass as an example of algebraically special metrics", *Phys. Rev. Lett.* **11**, 237 (1963) Archivované 2008-07-19 na Wayback Machine.


|  |  |
| --- | --- |
| Portal | Fyzikálny portálAstronomický portálHviezdny portál |
**Bitka pri Baweane** bola jedna z námorných bitiek druhej svetovej vojny. Odohrala sa dňa 1. marca 1942. Príčinou bitky bola snaha spojencov, ktorí spojili svoje sily pod jednotným vedením ABDACOM, o evakuáciu z Jávskej oblasti.

Po katastrofálnej porážke spojencov v bitke v Jávskom mori 27. februára 1942 zostalo spojencom na Jáve len niekoľko plavidiel. 28. februára kotvili v Surabaji ťažký krížnik HMS *Exeter* a 7 torpédoborcov. V Batávii kotvil ťažký krížnik USS *Houston* a ľahký krížnik HMAS *Perth*. Spojenecké velenie rozhodlo, že tieto spojenecké lode budú z oblasti evakuované. 

Ako prvé odplávali zo Surabaja 4 torpédoborce *John D. Edwards*, *Paul Jones*, *John D. Ford* a *Alden* pod velením fregatného kapitána Binforda, ktorým sa podarilo prekĺznuť Balijským prielivom do Indického oceánu. Krížniky *Houston* a *Perth* však boli potopené 1. marca 1942 v bitke v Sundskom prielive.

Zvyšné lode zo Surabaja – ťažký krížnik *Exeter*, torpédoborce HMS *Encounter* a USS *Pope* sa pokúšali dostať do Indického oceánu a ďalej na Cejlón. Nemohli k tomu použiť Balijský prieliv ako úspešné torpédoborce, pretože *Exeter* mal príliš veľký ponor. Torpédoborec *Pope* mal pôvodne odplávať s ostatnými americkými torpédoborcami, ale pretože sa kvôli oprave nezúčastnil bitky v Jávskom mori, tak mu zostali všetky torpéda. A preto bolo rozhodnuté, že bude sprevádzať *Exeter*. Skupina vyplávala pod velením kapitána Gordona zo Surabaja v 19 hodín 28. februára. Snahou Gordona bolo vyhnúť sa japonskej východnej inváznej skupine, ktorá sa vyloďovala asi 100 km západne od Surabaja a v noci z 1. marca na 2. marca preplávať Sundským prielivom.

Dňa 1. marca o pol desiatej boli Gordonove lode objavené pri ostrove Bawean. Spozoroval ich japonský zväz lodí pod velením kontradmirála Takea Takagiho v zložení ťažké krížniky *Nači* a *Haguro* a 2 torpédoborce. Takagi katapultoval prieskumné lietadlá a privolal na pomoc skupinu pod velením viceadmirála Ibó Takahašiho v zložení ťažké krížniky *Ašigara* a *Mjókó* a 2 torpédoborce. V nadchádzajúcej prestrelke boli potopené *Exeter* a *Encounter*. Torpédoborcu *Pope* sa darilo ešte istý čas unikať, ale nakoniec bol objavený lietadlami z ľahkej lietadlovej lodi *Rjúdžó* a po niekoľkých vlnách náletov bol potopený.

Zdroj
-----

*Tento článok je čiastočný alebo úplný preklad článku Bitva u Baweanu na českej Wikipédii.*
**Vojtěch Večeřa** (\* 22. marec 1891, Panská Lhota – † 16. február 1978, Zvolen) bol slovenský stavebný inžinier a dopravný projektant.

Jeho otec bol Jan Večeřa a matka Marie rod. Krechlerová.

Životopis
---------

Od roku 1908 študoval stavebné inžinierstvo na ČVUT v Prahe, 1921 Ing. Zakladateľ projekčnej kancelárie pre stavby železníc a ciest v Prahe, 1924 – 1948 majiteľ tejže kancelárie vo Zvolene. Zameral sa na tvorbu projektov dopravných stavieb, jeho kancelária vypravovala vyše 1 200 projektov, o. i. projekt cesty Banská Bystrica – Uľanka. Zaoberal sa štúdiami trás ciest a železníc Zvolen – Banská Bystrica, Slovenská Ľupča – Ružomberok. Po 2. svetovej vojne sa zúčastnil na rekonštrukcii zničených cestných a železničných mostov. Iniciátor založenia národného akčného výboru pre výstavbu hlavného mesta na strednom Slovensku zo zástupcov miest Žilina, Zvolen, Martin, Banská Bystrica. Vypracoval návrh na turistický chodník hrebeňom Kremnických vrchov, Veľkej Fatry a Nízkych Tatier. Zaujímal sa aj o ľudové umenie, o. i. o výšivkárstvo; venoval sa i harmonizácii ľudových piesní.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 5787 1764
* NK ČR: xx0075038
* SNK: 156491
* VIAF: 85791822
**Oleg Grigorievič Makarov** (rus. Олег Григорьевич Макаров; \* 6. január 1933, Udomľa – † 28. máj 2003, Moskva) bol sovietsky kozmonaut. V roku 1973 sa zúčastnil letu na kozmickej lodi Sojuz 12 a v roku 1975 aj nevydareného štartu Sojuz 18a. V roku 1978 absolvoval let v Sojuze 27 na stanicu Saľut 6 (utvorenie orbitálneho komplexu so Sojuzom 26 a Saľutom 6) a v roku 1980 letel na Sojuze T-3 opäť na stanicu Saľut 6.

Život
-----

### Mladosť a výcvik

Otec bol dôstojník a rodina, teda Olegova matka, on sám i sestra cestovali podľa miest jeho zaradenia. Žili v Povolží, potom vo Fergane, Kalininská oblasť, v NDR. Musel meniť aj základné školy a potom s otcovým súhlasom odišiel sám študovať do Moskvy. Absolvoval Baumannovu vysokú technickú školu (1951-1957) a stal sa konštruktérom komponentov kozmických lodí vo Výskumnej konštrukčnej kancelárii č.1 (OKB-1) vedenej Koroľovom. Do tímu kozmonautov OKB-1 bol zaradený v roku 1966. Spočiatku do piatej skupiny civilných špecialistov, neskôr bol členom skupiny pre plánované lety na Mesiac. Keď tento program predčasne skončil, pokračoval v príprave pre lety na Sojuze.

### Lety do vesmíru

Makarov na sovietskej známke (vpravo)
Prvýkrát vzlietol vo funkcii palubného inžiniera z Bajkonuru v kozmickej lodi Sojuz 12 v septembri 1973, spolu s ním letel Lazarev. Preverovali nové systémy lode a na Zem sa vrátili po dvoch dňoch. Potom bol menovaný do záložnej posádky Sojuzu 17.

Znova vzlietol s Lazarevom 5. apríla 1975 na lodi Sojuz, neskôr označenej ako Sojuz 18a, došlo však k poruche nosnej rakety, od ktorej sa loď Sojuz musela vo výške takmer 200 km núdzovo oddeliť a po 20 minútach pristála na Zemi, v odľahlej horskej oblasti neďaleko hraníc s Čínou. Hoci kozmonauti pristáli v extrémnych podmienkach a bola kvôli nim zorganizovaná veľká záchranná akcia, našťastie obaja vyviazli bez zranení. Tento neúspešný let nebol v tom čase oficiálne uznaný a jeho okolnosti boli utajované.

Druhý oficiálny let absolvoval v roku 1978 so Sojuzom 27. Letel spolu s Džanibekovom a spoločne sa pripojili na orbitálnu stanicu Saľut 6 a tu aj s posádkou pripojeného Sojuzu 26 plnili zadané úlohy. Späť sa vrátil v Sojuze 26 po 6 dňoch.

Tretíkrát vzlietol z Bajkonuru v Sojuze T-3 v roku 1980, letel spolu s Kizimom a Strekalovom opäť na orbitálnu stanicu Saľut 6. Skúšali nový typ lode a vykonali opravy na Saľute..

* Sojuz 12 (27. septembra 1973 - 29. september 1973)
* Sojuz 27, Sojuz 26 (10. januára 1978 - 16. januára 1978)
* Sojuz T-3 (27. november 1980 - 10. december 1980)

### Po letoch

Celkom vo vesmíre strávil počas troch letov 20 dní. Mal s manželkou jedno dieťa. V roku 1987 odišiel z tímu kozmonautov späť do firmy NPO Energija. Zomrel vo svojich 70 rokoch na infarkt myokardu.

Referencie
----------

1. ↑  CODR, Milan. *Sto hvězdných kapitánů*. Praha : Práce, 1982. Kapitola Oleg Grigorievič Makarov, s. 156.

Zdroj
-----

*Tento článok je čiastočný alebo úplný preklad článku Oleg Makarov na českej Wikipédii.*
**Patina** je jemná vrstva na povrchu kovu, ktorá vzniká oxidáciou na vzduchu, alebo to môže byť aj na povrchu drevených povrchov vzniknutých používaním a ošúchavaním. Je to vrstva opotrebenia povrchu nejakého predmetu. Patina vzniká aj zanášaním a ukladaním špiny iných častí na povrchu. Patina na kove je zlúčenina rôznych chemických zlúčenín a oxidov, vznikajúcich počas vystavenia poveternostným vplyvom. Patina tiež poukazuje na zmeny akosti materiálu , ktoré vyplývajú z používania určitého predmetu.

Patina obmedzuje prístup k odkrytým miestam. Hlavná výhoda patiny na bronzových povrchoch je, že skorodovaná časť zabraňuje ďalšej korózii a tak vzniká ochranný film na povrchu. Takto prirodzene skorodovaný povrch je odolný aj proti mechanickému namáhaniu a neopadá. Chemický proces nanášania patiny sa volá patinovanie.

Zelený povrch, ktorý je viditeľný na medi a bronze sa volá medienková patina, a je to zoxidovaná vrstva medi, teda uhličitan medný. Zelená akosť textúry povrchu je vytvorená pomalou chemickou reakciou medi , produkujúcou jednoduché uhličitany. Túto metódu možno použiť na medených povrchoch, alebo na zliatinách obsahujúcich meď, ako napríklad bronz a mosadz.

Aplikovanie patiny
------------------

Bronzová patinovaná socha žeriava
Umelci a kováči často úmyselne pridávajú patinu ako časť originálneho dizajnu a dekorácie nábytku, aby navodili dojem staroby na nových predmetoch. Široký výber chemických produktov, dáva možnosť výroby patiny. Často sú používané hlavne umelcami na povrchovú úpravu pre ich farebné podanie. Vystavenie chloridom sa sfarbuje do zelena a napríklad sírne zložky sfarbujú do hneda. Pre urýchlenie patinácie sa predmety vystavujú teplu. Farebný rozsah od pieskovcovej žltej k tmavej modrej, červenej a čiernej, niektorí ľudia vylepšujú leskom, ktorý dodá povrchu hĺbku.

Význam
------

Okrem estetického výrazu a praktickej hodnoty patiny, sú experti, ktorý tvrdia že objekt má hodnotu s nepoškodenou patinou, lebo je to súčasť starnutia a tým je to dôkaz historickej hodnoty. 

|  |  |  |
| --- | --- | --- |
| „ | „Patina je jediná vec, ktorá sa stane objektom v priebehu veku. Zárez v nohe stola, škrabanec na povrchu stola, strata vlhkosti vo farbe, praskliny v glazúre taniera. Všetky tieto veci dotvárajú obraz premetu a dodávajú mäkší výraz." | "|
| – Israel Sack |

Pozri aj
--------

* Korózia

Iné projekty
------------

Commons
* Spolupracuj na Commons Commons ponúka multimediálne súbory na tému **Patina**
**Digitálna pevnosť** (angl. *Digital Fortress*) je názov dobrodružného románu amerického autora Dana Browna z roku 1998. V slovenčine kniha vyšla roku 2005.

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

V americkom Národnom bezpečnostnom úrade, pôsobí v rámci boja proti zločinu najvýkonnejší počítač na svete *TRANSLTR*, ktorého úlohou je dešifrovať elektronickú poštu zločincov a podozrivých osôb. S touto predstavou nastúpi do úradu aj jeden z najlepších japonských expertov Ensein Tankado. Časom však zistí, že *TRANSLTR* dešifruje aj poštu nevinných ľudí. Vymyslí algoritmus, ktorým sa pokúsi nielen zneškodniť *TRANSLTR*, ale preniknúť aj do informačných trezorov NBÚ. Hrozí prezradenie všetkých tajných informácii týkajúcich sa americkej vlády, tajných služieb, vývoja najnovších zbraní a priemyselných technológii…

Vedenie úradu na čele s veliteľom Strathmorom, hlavnou kryptologičkou Susan Fletcherovou a jej snúbencom Davidom Beckerom sa pustia zachraňovať informácie nedoziernej hodnoty. *(prevzaté z úvodu knihy)*

 Opis zápletky alebo rozuzlenia príbehu sa tu končí.

Externé odkazy
--------------

* Oficiálna stránka

  


| * z
* d
* u
Knihy Dana Browna |
| --- |
| 
* *Digitálna pevnosť* (1998)
* *Anjeli a démoni* (2000)
* *Bod klamu* (2001)
* *Da Vinciho kód* (2003)
* *Stratený symbol* (2009)
* *Inferno - Peklo* (2013)
* *Pôvod* (2018)

 |
pohľad na katedrálny chrám
fasáda
**Katedrálny chrám svätého Michala archanjela** (srb. Саборна црква Светог Арханђела Михаила – Saborna crkva Svetog Arhanđela Mihaila) je pravoslávny chrám v hlavnom meste Srbska Belehrad.

História
--------

Chrám bol postavený v rokoch 1837 až 1840 v klasicistickom architektonickom štýle s prvkami baroka. Postavený bol na príkaz kniežaťa Miloša Obrenovića. Jeho hlavným architektom bol A. F. Kverfeld. Chrám sa stal hlavným pravoslávnym chrámom Srbska. Uskutočňovali sa v ňom korunovácie srbských panovníkov a intonizácie mnohých srbských patriarchov. V roku 1904 sa tu uskutočnila korunovácia srbského kráľa Petra I.

Architektúra
------------

Klasicistickú stavbu dopĺňajú barokové prvky. Portál chrámu zdobia mozaiky Presvätej Bohorodičky, Svätej Trojice a archanjelov Michala a Gabriela. Ikonostas zostavil D. Petrovič a ikony pochádzajú z dielne A. Avramoviča z 19. storočia. V krypte chrámu sú uložené ostatky Stefana Uroša V. (1337 – 1371) a Stefana Štiljanovića.

Iné projekty
------------

Commons
* Spolupracuj na Commons Commons ponúka multimediálne súbory na tému **Katedrálny chrám svätého Michala archanjela**

Externé odkazy
--------------

* Оficiálna stránka Chrámu svätého Michala
**Stephen Nathaniel Frick** (\* 30. september 1964, Pittsburgh, Pensylvánia, USA) je americký astronaut. Absolvoval zatiaľ dva lety do vesmíru: ako pilot raketoplánu Atlantis STS-110 a ako veliteľ posádky raketoplánu Atlantis STS-122, ktorý odštartoval 7. februára 2008.

Začiatky kariéry
----------------

Narodil sa 30. septembra na predmestí Pittsburghu v štáte Pensylvánia. V roku 1986 získal titul bakalára v oboru aerokozmických technológií na U.S. Naval Acadamy, v roku 1994 titul leteckého inžiniera na kalifornskej U.S. Naval Postgraduate School. V prvej vojne v Perzskom zálive podnikol 26 bojových letov na stíhačke F-18 Hornet. Celkove má nalietaných vyše 3 200 hodín na 35 rôznych druhoch lietadiel.

Kariéra v NASA
--------------

1. mája 1996 prešiel konkurzom na astronauta a v Johnsonovom kozmickom stredisku absolvoval dvojročný výcvik. Prvýkrát sa do vesmíru pozrel ako pilot raketoplánu Atlantis STS-110, ktorý odštartoval 8. apríla 2002, čo bol jeden z montážnych letov k Medzinárodnej vesmírnej stanici (ISS). 

V roku 2006 bol nominovaný do funkcie veliteľa posádky misie STS-122, ktorej cieľ bol takisto budovanie ISS. Na svoju druhú misiu mal odštartovať 6. decembra 2007. Pri odpočítavaní sa zasekol palivový senzor odstavenia motorov (Engine cutoff sensor - ECO) a štart bol odložený. Rovnaký problém nastal aj pri druhom pokuse o tri dni neskôr, 9. decembra. Napokon po menšej oprave raketoplán pod Frickovým velením 7. februára 2008 bezpečne vzlietol. Po 12-dňovej misii, keď na ISS dopravili laboratórium Columbus a na Zem priviezli kozmonauta Daniela Taniho, bezpečne pristáli na Floride 20. februára.

Stephen Frick je ženatý a bezdetný.

Externé odkazy
--------------

* Životopis na stránkach NASA (anglicky)
* Stephen Frick v encyklopédii Space-40
* STS-122 Atlantis - posádka
Hrasť a priekopová prepadlina, ohraničený dvoma poklesovými zlomami.
**je to kokotina Priekopová prepadlina** (iné názvy: **graben, priekopa, prielom**) je poklesnutý blok zemskej kôry alebo zlomami ohraničená depresia v kôre. Relatívne dlhá a úzka priekopová prepadlina sa volá aj brázda. Priestorovo rozsiahlejšie priekopové prepadliny, rádovo stoviek až tisíc kilometrov dlhé s anomálne tenkou kôrou, sa zvyknú označovať ako rifty.

Termín graben pochádza z nemeckého slova *Graben*, ktoré znamená priekopa alebo zákop. Môže tvoriť základ pre sedimentačnú panvu. Termín ako prvý definoval E. Suess roku 1875.

Vzniká väčšinou činnosťou poklesových zlomov a predstavuje depresiu tvorenú jeho poklesávajúcim (podložným blokom). Poklesy niekedy tvoria stupňovité zlomy, kde centrálna časť tvorí najnižšie položený stupeň. Zlomy sú často rovnobežné a protiklonne uklonené, niekedy až takmer vertikálne. Môže vznikať v oblastiach riftov pri rozťahovaní kôry (extenzii), kde sú poklesové zlomy jedným z najbežnejších prejavov stenčovania kôry. Relatívne viac vyzdvihnuté oblasti medzi dvoma grabenmi sa označujú ako hraste. Halfgraben je štruktúrna depresia, ktorá je však na rozdiel od grabenu ohraničená hlavným zlomom iba na jednej strane. Asymetrický graben je štruktúra prechodnej stavby medzi halfgrabenom a normálnym grabenom.

Sedimenty usadené v oblasti grabenu by mali mať väčšiu hrúbku ako tie, ktoré sa usadili v rovnakom období na okolitých vyššie položených kryhách. Výplň grabenu by mali tvoriť mladšie usadené horniny ako tie, ktoré tvoria okolité vyzdvihnuté oblasti. Sedimenty, ktoré vypĺňajú graben počas poklesu jeho spodnej kryhy sa označujú ako synriftové (resp. syntektonické). Ako relatívne viac poklesnuté oblasti na zemskom povrchu sú často vypĺňané tokmi riek, napr. Rýn preteká cez Rýnsky graben. Stavba striedajúca poklesnuté a vyzdvihnuté kryhy je typická pre slovenskú Fatransko-tatranskú oblasť, kde však dobrý príklad čistého grabenu nájsť nemožno; najlepšie vyvinutá Turčianska kotlina je v skutočnosti polovičný graben (nem. Halbgraben). Svetovo známejšia je americká provincia Basin and Range vrátane údolia Death Valley alebo Salt Lake Valley na východe alebo Owens Valley na západe.

Referencie
----------

1. ↑  Saklani, P.S. 2008, *Glossary of Structural geology and Tectonics.* Satish Serial Publishing House, Delhi, s. 62
2. ↑  Paffengolc, K. N. a kolektív, 1973, *Geologičeskij slovar. Tom 1 A-M*, Nedra, Moskva s. 185
3. 1 2  Fossen, H. 2010, *Structural Geology.* Cambridge University Press, Cambridge, 480 s.
4. ↑  Hók, J. Kováč, M. Rakús, M. Kováč, P. Nagy, A. Kováčová-Slamková, M. Sitár, V. Šujan, M. 1998, Geologic and tectonic evolution of Turiec depression in the Neogene. Slovac Geological Magazine, 4, 3, s. 165-176

|  |  |
| --- | --- |
| Portal | Portál vedy o Zemi |
**Thomas Kenneth „Ken" Mattingly, II** (\* 17. marec 1936, Chicago – † 31. október 2023, Arlington) bol americký astronaut z programu Apollo a letov s raketoplánom.

Život
-----

### Mladosť a výcvik

Základnú aj strednú školu vychodil na Floride, potom študoval na Miami Edison High School. Titul leteckého inžiniera získal po ukončení štúdií na Auburn University v roku 1958. Potom sa stal stíhacím námorným letcom na lietadlových lodiach USS Saratoga a USS Franklin D. Roosevelt. Slúžil na nich päť rokov. Nasledovalo zaškolenie na testovacieho pilota a v roku 1966 sa dostal do piatej skupiny amerických astronautov. V NASA zotrval do roku 1985.

Bol zaradený do hlavnej posádky Apolla 13, ale kvôli rubeole však bol vyradený z posádky, nahradil ho John Swigert. Na vesmír musel Mattingly čakať v plnom výcviku ďalej. Oženil sa a mal jedno dieťa.

### Lety do vesmíru

Po prvýkrát vzlietol s posádkou Apolla 16 na cestu k Mesiacu v apríli 1972. Štart z kozmodrómu na myse Canaveral, prelet na obežnú dráhu Mesiaca. Jeho kolegovia John Watts Young a Charles Duke pristáli na povrchu, Mattigly krúžil ďalej na jeho obežnej dráhe. Po návrate druhov odleteli a pristáli na Zemi v oblasti Tichého oceánu.

Druhý let absolvoval po desaťročnej pauze vyplnenej neustálym výcvikom. Bolo to na palube raketoplánu Columbia so štartom z Floridy v júni 1982. Letel spoločne s astronautom Hartsfieldom a bola to expedícia venovaná hlavne požiadavkám armády. Pristáli po 7 dňoch na letisku základne Edwards v Mohavskej púšti štátu Kalifornia.

Po tretíkrát letel v roku 1985 a opäť to bola expedícia vojenská. Na palube raketoplánu Discovery s ním leteli štyria vojaci – Loren Shriver, Ellison Onizuka, James Buchli a Gary Payton. Novinári kvôli utajeniu k miestu štartu ani nemali prístup. Jedným z dosiahnutých cieľov bolo vypustenie špionážnej družice Magnum nad Indický oceán. Pristáli na rovnakom mieste ako v predchádzajúcom lete.

Vo vesmíre bol trikrát, strávil v ňom 21 dní. Po svojom treťom lete z NASA odišiel.

* Apollo 16 ( 16. apríl 1972 – 27. apríl 1972)
* STS-4 (27. jún 1982 – 4. júl 1982)
* STS-51-C (24. január 1985 – 27. január 1985)

### Po letoch

V roku 1993 bol zamestnaný v Grumman Space Station Program Support Div. v meste Reston a v roku 1994 bol viceprezidentom spoločnosti Martin Marietta Astronautics v Denveri.

Referencie
----------

1. ↑   *NASA Administrator Remembers Apollo Astronaut Thomas K. Mattingly II* [online]. nasa.gov, 2023-11-02, [cit. 2023-11-03]. Dostupné online.
2. ↑  GOLDSTEIN, Richard. Ken Mattingly, Astronaut Scrubbed From Apollo 13, Is Dead at 87. *The New York Times* (New York: The New York Times Company), 2023-11-02. Dostupné online [cit. 2023-11-03]. ISSN 1553-8095.

Literatúra
----------

* Milan Codr. *Sto hvězdných kapitánů*. [s.l.] : Práce, 1982.

Iné projekty
------------

Commons
* Spolupracuj na Commons Commons ponúka multimediálne súbory na tému **Thomas Kenneth Mattingly**

Externé odkazy
--------------

* Ken Mattingly na stránkach NASA (po anglicky)
* Oficiálny životopis na stránkach NASA (po anglicky)
* 
* 
* 

Autoritné údaje: * ISNI: 0000 0000 2677 9746
* LCCN: n83004667
* VIAF: 38281737
* WorldCat: lccn-n83004667
***Román pro ženy*** je česká filmová komédia natočená podľa rovnomenného románu Michala Viewegha. Hlavnú rolu Laury stvárnila slovenská herečka Zuzana Kanócz, rolu Laurinej matky, ktorá neznáša Čechov, si zahrala Simona Stašová a rolu Olivera alias Pažouta, ktorý je súčasným galantným milencom Laury a niekdajším milencom jej matky, si zahral Marek Vašut, rolu kamarátky Ingrid, ktorá neznáša mužov si zahrala Ladislava Něrgešová a rolu babičky stvárnila Stella Zázvorková. Piesne vo filme spievala skupina Support Lesbiens a Iva Frühlingová.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Laura si ako obyčajne len tak zabehne k svojej obľúbenej kaderníčke a jej, jej kolegyniam a všetkým divákom počas strihania, farbenia a fúkania povie svoj "životný príbeh", v ktorom postupne poznávame doterajších Lauriných partnerov, až sa dostaneme k tomu osudovému, Oliverovi (Marek Vašut), bohémskemu štyridsiatnikovi z reklamnej branže. Ani zistenie, že ide o dávneho milenca Laurinej mamy (Simona Stašová), oboch neodradí od vzťahu plného vášne. Podobne ako Laura (Zuzana Kanócz), tak aj jej ovdovelá mama sa snaží nájsť muža, ktorý však musí spĺňať jej náročné požiadavky. V prvom rade by to nemal byť Čech (s tými Jana pre ich "buranizmus" úplne skoncovala), musí mať rád všetky národnosti, nesmie mať v obľube zbrane, nesmie byť proti potratom a pod. Jana je žena svetaznalá (polovicu svojich replík má v angličtine alebo vo francúzštine), elegantná a z titulu svojho veku by už mala byť dostatočne uvedomelá. Ale v podstate je rovnako bláznivá ako jej o dvadsať rokov mladšia dcéra. V ďalšej vedľajšej roli sa objavuje Miroslav Donutil ako Laurin a Janin sused Žemla, ktorému je po väčšinu filmu vyhradený k hereckým prejavom len balkón. Jeho smutná postava (má chorú manželku, ktorú možno vo filme len počuť), ale dobre kontrastuje s bujarou náturou jeho susediek, ktoré na balkóne neustále sušia svoju čipkovú bielizeň, prípadne oslavujú Deň vďakyvzdania...

 Opis zápletky alebo rozuzlenia príbehu sa tu končí.

Ďalšie informácie
-----------------

* Architekt: Petr Fořt
* Návrhy kostýmov: Jitka Matiášková
* Strih: Jan Mattlach
* Vedúci výroby: Petr Chajda, Tomáš Hoffman, Petr Zempliner, Ondřej Zach
* Premiéra na Slovensku: 16. jún 2005

Externé odkazy
--------------

* ČSFD.cz - Román pro ženy (česky)
**Bruce McCandless** (\* 8. jún 1937, Boston – † 21. december 2017, Los Angeles) bol americký astronaut z programov Skylab a letov s raketoplánmi STS.

Životopis
---------

### Mladosť a výcvik

Po základnej a strednej škole absolvoval akadémiu amerického vojenského námorníctva (U.S. Naval Academy), potom pokračoval v štúdiu na Stanfordovej univerzite, ktorú ukončil v roku 1965 s titulom inžiniera elektrotechniky. Bol vybraný do piatej skupiny amerických kozmonautov NASA v roku 1966. Po výcviku sa zaradil do záložnej posádky Skylabu 2 a potom sa zaškolil na lety s raketoplánmi. Vzdelanie si ešte doplnil na univerzite v Houstone. Je ženatý a má dve deti.

### Lety do vesmíru

Táto slávna fotografia zobrazuje McCandlessa pri použití nepripútaného MMU (Manned Maneuvering Unit) počas letu STS-41-B v roku 1984.
STS-41-B
Osemnásť rokov od vstupu do NASA, vo februári 1984, prvýkrát odštartoval do vesmíru na palube raketoplánu Challenger, pri osemdennej misii STS-41-B, desiatom lete raketoplánu vôbec. Posádku raketoplánu tvorili: Vance Brand, Robert Gibson, Bruce McCandless, Ronald McNair a Robert Stewart. Počas letu boli vypustené družice Westar 6, Palapa B2, tie však nezačali fungovať. 

Tento let však predsa len zaznamenal jeden úspech - počas neho bol vykonaný vôbec prvý nepripútaný výstup do otvoreného kozmu. Vykonal ho Bruce McCandless a fotografia z tohto výstupu sa stala celosvetovo populárna. Pozmenená fotografia sa objavila aj na obale albumu *Safe Trip Home* britskej speváčky Dido, kvôli čomu bol vedený súdny proces.

Štart aj pristátie boli na Floride na Kennedyho vesmírnom stredisku.

STS-31
Na druhý let do vesmíru čakal ďalších 6 rokov. Letel v raketopláne Discovery na jar 1990, počas päťdenného letu vypustili Hubblov vesmírny ďalekohľad. Posádka: Loren Shriver, Charles Bolden, McCandless, Steven Hawley a Kathryn Sullivanová. Štartovali na Floride, pristáli na základni Edwards Air Force Base v Kalifornii.

Počas svojich dvoch letov vo vesmíre strávil 13 dní a je zapísaný ako 133. kozmonaut Zeme. 

* STS-41-B Challenger (3. február 1984 – 11. február 1984)
* STS-31 Discovery (24. apríl 1990 – 29. apríl 1990)

### Po letoch

Pol roka po lete vo svojich 53 rokoch z NASA odišiel. V roku 1993 sa zamestnal vo firme Martin Marietta Astronautics Co. v Denveri.

Referencie
----------

1. ↑  
 *Zomrel astronaut, ktorý sa ako prvý voľne pohyboval vo vesmíre* [online]. teraz.sk, 2017-12-21, [cit. 2017-12-25]. Dostupné online.
2. ↑  
 *Bruce McCandless, iconic spacewalker, dies at 80* [online]. CBS News, 2017-12-22, [cit. 2017-12-25]. Dostupné online. (po anglicky)
3. ↑  VÍTEK, Antonín; LÁLA, Petr. *Malá encyklopedie kosmonautiky*. Praha : Mladá fronta, 1982. Kapitola Kosmonauti-piloti USA, s. 359.
4. ↑  "Astronaut McCandless sues singer Dido over free flying photo", *Business Week*, accessed 04/10/2010
5. ↑

Literatúra
----------

* Milan Codr. *Sto hvězdných kapitánů*. [s.l.] : Práce, 1982.

Externé odkazy
--------------

* (po česky) McCandless, B. v Malej encyklopédii kozmonautiky
2012 05 02 F19
Aimee 1
**Leonberger** je plemeno psa uznané v FCI v skupine 2.2 pod číslom 145. Je to rodinný pes s vyrovnanou povahou, ktorý má mimoriadne priateľský vzťah k deťom, nie je agresívny a ani plachý.

Povaha
------

V dnešnej dobe je leonberger vnímaný ako rodinný pes. Vyznačuje sa priateľským vzťahom k deťom a k iným zvieratám. Nemá agresívne správanie, je hravý a priateľský ku všetkým členom svojej rodiny. Je taktiež vynikajúci strážca a ochranca. V rôznych situáciách vďaka inteligencii a intuícii vie zareagovať až prekvapivo správne. Je oddaný a chráni členov svojej rodiny, hlavne deti. Je pre neho dôležité mať pocit, že je súčasťou rodiny, potrebuje veľa lásky a zábavy.

### Uprednostňované vlastnosti

Sebavedomie a miernosť, spolu so stredným temperamentom a chuťou do hry sú najcennejšie vlastnosti. Ďalej učenlivosť, pozornosť a nedominantnosť.

### Výcvik

Vďaka svojej prirodzenej inteligencii sa veľmi ľahko cvičí a učí nové veci. Ďalšou vlastnosťou, ktorá uľahčuje výcvik a následne poslušnosť, je nevšímavosť k okolitému hluku. Vďaka schopnosti samostatne vyhodnocovať rôzne situácie a fyzickej zdatnosti je vo viacerých krajinách využívaný aj ako lavínový a záchranársky pes.

História
--------

V prvej polovici devätnásteho storočia Henrich Essig, mestský radca z Leonbergu pri Stuttgarte, skrížil čiernobielu sučku novofundlandského psa s tzv. psom Barry z kláštornej nocľahárne Veľkého Sv. Bernarda - bernardínom. Časom, ďalším krížením počas štyroch generácií, bol pridaný pyrenejský horský pes, ktorý dotvoril toto spojenie a z ktorého vznikli veľmi veľké psy s prevažne dlhou, bielou srsťou. Essig chcel vyšľachtiť psa podobného levovi, nakoľko lev je symbolom mesta Leonberg.

Prvý leonberger sa narodil v roku 1846. Leonbergre boli predávané do celého sveta ako symbol mesta Leonberg. Časom sa jeho strážne a ťažné vlastnosti stali známymi a začal byť využívaný na sedliackych usadlostiach.

Ťažké časy tomuto plemenu nastali počas prvej a druhej svetovej vojny, následne v povojnových časoch, keď počty leonbergerov klesli; našťastie plemeno nezaniklo.

Iné projekty
------------

Commons
* Spolupracuj na Commons Commons ponúka multimediálne súbory na tému **Leonberger**

Zdroje
------

* Milan Pleško - chovateľ
* Štandard plemena podľa FCI Archivované 2005-11-05 na Wayback Machine

Externé odkazy
--------------

* Worldwide Independant Leonberger DataBase (po anglicky)
* Deutscher Club für Leonberger Hunde (po nemecky)
Zámok Červené Poříčí
**Zámok Červené Poříčí** je zámok v Červenom Poříčí, ojedinelý príklad stavby v štýle saskej renesancie dochovanej v Plzenskom kraji. Je spravovaný Národným pamiatkovým ústavom, územnou pamiatkovou správou v Českých Budějoviciach – NPÚ ÚPS ČB. Zámok je pamiatkovo chránený, v roku 2010 bol vyhlásený za národnú kultúrni pamiatku Českej republiky.

Dejiny
------

Zámok postavil v roku 1611 Mikuláš Šic z Drahenic na mieste staršej tvrdze Mladotu z Jelmanic. V 19. storočí patril cisárskej rodine a po vzniku ČSR pripadol štátu.

Zámok zostal prakticky neznehodnotený neskoršími prestavbami.

Referencie
----------

1. ↑  . Dostupné online.
2. ↑   *Zámek Červené Poříčí (Červené Poříčí)* [online]. Praha: Národní památkový ústav, [cit. 2013-07-29]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Zámok Červené Poříčí**

Externé odkazy
--------------

* Oficiálna stránka Archivované 2013-11-03 na Wayback Machine

Zdroj
-----

*Tento článok je čiastočný alebo úplný preklad článku Červené Poříčí (zámek) na českej Wikipédii.*
**École des hautes études commerciales de Paris** (skr. **HEC Paris**) je európska biznis škola nachádzajúca sa v Paríži, Jouy-en-Josase a Dohe. Bola založená v roku 1881.

Charakteristika
---------------

HEC je trojnásobne akreditovaná medzinárodnými AMBA, EQUIS a AACSB, čím sa Francúzsko popri Anglicku stáva krajinou s najvyšším počtom akreditovaných obchodných škôl. Škola má cca 45 000 absolventov v 150 krajinách sveta, reprezentujúcich vyše 200 národností. Významnými absolventmi sú François Hollande (24. prezident Francúzskej republiky) a Pascal Lamy (francúzsky politický poradca, obchodník, bývalý eurokomisár).

Študijné programy
-----------------

HEC má svoj Master in Management program, niekoľko Masters programov v rôznych oblastiach ako napríklad marketing, financie, médiá, ľudské zdroje. V portfóliu sú tak isto Executive MBA a MEB, ktoré je podobné dennému štúdiu MBA. HEC udeľuje aj PhD titul.
Škola tiež ponúka výkonný magisterský program v oblasti inovácií a podnikania 100% online v spolupráci s Coursera. Bola vytvorená v marci 2017 a jej cieľom je školiť vedúcich pracovníkov špecializovaných na tieto dve oblasti.

Ročné poplatky za štúdium závisia od úrovne vzdelania a pohybujú sa od 20 000 do 40 000 eur za magisterský titul a môžu dosiahnuť až 80 000 eur za titul MBA.

Referencie
----------

1. ↑   *European Business School Rankings 2015* [online]. [Cit. 2016-08-10]. Dostupné online. Archivované 2016-05-04 z originálu.
2. ↑   *HEC Paris: de Jouy-en-Josas à Doha* [online]. [Cit. 2016-08-10]. Dostupné online. Archivované 2016-08-31 z originálu.
3. ↑  Triple accredited business schools (AACSB, AMBA, EQUIS)
4. 1 2  BLÖSS, Gerrit Bruno. *Study Business in France: All you need to know* [online]. www.study.eu, [cit. 2022-10-06]. Dostupné online. (po anglicky)
5. ↑  HEC a son premier président de la République
6. ↑   *Pascal Lamy* [online]. [Cit. 2016-08-10]. Dostupné online. Archivované 2016-08-13 z originálu.
7. ↑  Executive MSc & MSc in Innovation and Entrepreneurship
8. ↑  HEC lance un programme diplômant 100 % en ligne
9. ↑   *Fees & Funding* [online]. HEC Paris, [cit. 2022-10-06]. Dostupné online. (po anglicky)

Externé odkazy
--------------

* Oficiálna stránka
* Stránka absolventov
**Od 1.9.1948 do 31.12.1953** bola v Košiciach v budove na **Pribinovej 1** zriadená **vyšetrovacia väznica so špeciálnym režimom pod správou KV ŠTB**. V tomto období bola väznica miestom mučení a používania tvrdých donucovacích prostriedkov. Z tohto dôvodu sa zvýšil počet vyšetrovacích miestností, zvýšil sa počet ciel a začali sa vo väčšom množstve používať „samotky".

Rekonštruckia budovy väznice z 50. rokovRekonštruckia budovy väznice z 50. rokov
Zachovaná cela v budove bývalej krajskej väznice ŠtB v Košiciach
Väzeň bol počas pobytu vo vyšetrovacej väznici prakticky úplne izolovaný od vonkajšieho sveta. Vo vyšetrovacích väzniciach pod správou ŠtB sa na **izolovanosť väzňa** od vonkajšieho sveta kládol omnoho väčší dôraz. Väzni nemali takmer žiadne vychádzky. toto právo, rovnako ako aj ďalšie práva, ktoré väzňovi formálne prináležali, ostali iba na papieri a v skutočnosti prakticky neboli dodržiavané. Napríklad bývalá väzenkyňa **Anna Greňová** bola na prvej vychádzke až pol roka po svojom zatknutí, aj to len asi na 10 minút.

Zintenzívniť psychický nátlak a izoláciu malo aj to, že cely vo vyšetrovacej väznici boli v porovnaní s celami vo väzniciach na výkon trestu menšie.

Na čele vyšetrovacích väzníc ŠtB stál veliteľ – člen ŠtB, ktorý mal disciplinárnu právomoc veliteľa Národnej bezpečnosti. Do danej funkcie ho určil zástupca ministra národnej bezpečnosti nadriadený tzv. Väzenskému odboru Ministerstva národnej bezpečnosti.

Na účely väznice slúžila budova na Pribinovej až do roku 1992 teda 114 rokov, no vytratila sa z pamäti.

Označenie budovy bývalej krajskej väznice ŠtBOznačenie budovy bývalej krajskej väznice ŠtB
V súčasnosti sa je budova v správe Štátnej vedeckej knižnice v Košiciach.

Múzeum obetí komunizmu tu zriadilo v roku 2023 externú expozíciu pod názvom **Bývalá krajská väznica ŠtB V Košiciach,** na pripomenutie udalostí, ktoré sa v nej odohrávali v období komunizmu.
***Fabelmanovci*** (v angličtine: The Fabelmans) je americký dramatický film z roku 2022 režiséra Stevena Spielberga. Scenár k filmu napísali Tony Kushner a Steven Spielberg, ktorí sa venovali aj produkcii filmu. Herecké obsadenie tvorili herci Gabriel LaBelle, Michelle Williams, Paul Dano, Seth Rogen a Judd Hirsch.

Film je čiastočne autobiografický príbeh voľne založený na Spielbergovom dospievaní a prvých rokoch jeho režisérskej kariéry. Jeho príbeh je rozprávaný prostredníctvom Sammyho Fabelmana, fiktívneho mladého začínajúceho filmára, ktorý skúma, ako mu sila filmu môže pomôcť nahliadnuť pravdu o jeho dysfunkčnej rodine a ľuďoch okolo neho. Titulnú rolu Sammyho stvárnil Gabriel LaBelle.

Film je venovaný Spielbergovým skutočným rodičom, Arnoldovi Spielbergovi a Leah Adler. Film produkovali Spielbergove spoločnosti Amblin Entertainment a Reliance Entertainment. Spielberg projekt vymyslel už v roku 1999, keď jeho sestra Anne napísala scenár s názvom I'll Be Home. Spielberg mal výhrady na skúmanie rodinného príbehu kvôli obavám, že by to jeho rodičom ublížilo, a projekt bol odložený. Spielberg sa k projektu vrátil so svojim častým spolupracovníkom, scenáristom Tonym Kushnerom v roku 2019 počas nakrúcania filmu *West Side Story*. Scenár dokončili v roku 2020 počas pandémie covid19. Krátko potom bol oficiálne zahájený vývoj filmu, pričom konkurz hereckých rolí, prebiehal od marca do mája 2021. Hlavné natáčanie začalo v júli toho istého roku v Los Angeles v Kalifornii a skončilo v septembri.

Svetová premiéra filmu sa uskutočnila 10. septembra 2022 na Medzinárodnom filmovom festivale v Toronte, kde získal Cenu divákov. Dňa 11. novembra 2022 bol film uvedený v obmedzenom počte kín v Spojených štátoch a 23. novembra 2022 bol spoločnosťou Universal Pictures distribuovaný do celého sveta.

Filmu sa dostalo veľkého ohlasu od filmových kritikov. Film získal sedem nominácii na prestížne filmové ocenenie Academy Awards, pričom ani jednu nomináciu nepremenil na víťazstvo.

Obsadenie
---------

* Gabriel LaBelle
* Chloe East
* Paul Dano
* Michelle Williams
* Keeley Karsten
* Mateo Zoryon Francis-DeFord
* Jeannie Berlin
* Julia Butters
* Judd Hirsch
* Seth Rogen
* Jan Hoag
* Cooper Dodson
* Greg Grunberg
* Connor Trinneer
* Gabriel Bateman
* David Lynch
* Robin Bartlett
* Sophia Kopera

Iné projekty
------------

Commons
* Spolupracuj na Commons Commons ponúka multimediálne súbory na tému **Fabelmanovci**

Zdroj
-----

*Tento článok je čiastočný alebo úplný preklad článku The Fabelmans na českej Wikipédii.*
**Étienne-Louis Malus** (\* 23. jún 1775, Paríž, Francúzsko  –  † 24. február 1812, Paríž) bol francúzsky dôstojník, inžinier, matematik a fyzik.

Životopis
---------

V rokoch 1798 až 1801 sa zúčastnil Napoleonovej expedície do Egypta. V roku 1810 sa stal členom Académie des sciences.

Vo svojich matematických prácach sa venoval takmer výlučne svetlu. Vykonával experimenty na overenie Huygensových teórii svetla a previedol ich do analytického tvaru. Objavil polarizáciu svetla odrazom (1809) a dvojlom svetla v kryštáloch (1810). Pokúsil sa určiť vzťah medzi polarizačným uhlom a indexom lomu. Je autorom tzv. Malusovho zákona pre intenzity svetla pri prechode polarizátorom.

Dielo
-----

* *Mémoire sur la mesure du puovoir réfringent des corps opaques*. in Nouveau bulletin des sciences de la Société philomatique de Paris, 1 (1807), 77 – 81
* *Mémoire sur de nouveaux phénomènes d’optique*. ibid. 2 (1811), 291 – 295
* *Traité d’optique*. in Mémoires présentés à l’Institut des sciences par divers savants, 2 (1811), 214 – 302
* *Théorie de la double réfraction de la lumière dans les substances cristallines*. ibid. 303 – 508

Zdroj
-----

*Tento článok je čiastočný alebo úplný preklad článku Étienne-Louis Malus na českej Wikipédii.*

Autoritné údaje: * BnF: 131685260
* GND: 117541052
* ISNI: 0000 0000 8378 658X
* LCCN: n85812156
* VIAF: 45083135
* WorldCat: lccn-n85812156
**Sobonka** je potok na Myjavskej pahorkatine a v Malých Karpatoch, na rozhraní okresov Myjava a Piešťany. Je to ľavostranný prítok Podkylavského potoka, meria 2,6 km a je tokom VI. rádu.

Prameň
------

Pramení v Myjavskej pahorkatine na juhozápadnom úpätí Drieňovice (454,3 m n. m.) v nadmorskej výške približne 335 m n. m. na území okresu Myjava.

Opis toku
---------

Od prameňa tečie sprvu juhozápadným smerom cez osady Januškovci, následne sa esovito stáča, tečie po hranici medzi okresmi Myjava na pravom a Piešťany na ľavom brehu a pokračuje cez osadu Zbehy. Pod Zbehmi sa stáča severojužným smerom, vstupuje do okresu Piešťany a zľava priberá prítok od osady Grnča. Napokon sa stáča na juhozápad a v osade Boorovci, severozápadne od obce Prašník, ústi v nadmorskej výške cca 212,5 m n. m. do Podkylavského potoka.

| * z
* d
* u
Vodné toky v povodí **Holešky** |
| --- |
| *Holeška* → *Horný Dudváh* → *Váh* → *Dunaj* |
| Vodné toky | 
Cintorínsky potok · 
**Holeška** · 
Chvojnica · 
Podkylavský potok · 
Pustoveský potok · 
Sobonka · 
Šindelák · 
Šípkovec
 |
| Vodné plochy | 
Vodná nádrž Čerenec · 
Vodná nádrž Pustá Ves
 |
**Anousheh Ansariová** (perz. انوشه انصاری‎, angl. Anousheh Ansari; \* 12. september 1966, Mašhad, Irán) je americká podnikateľka, spoluzakladateľka a predsedníčka spoločnosti Prodea Systems, Inc. Medzi jej obchodné úspechy patrí tiež spoluzaloženie a riadenie spoločnosti Telecom Technologies, Inc. (TTI). Dňa 18. septembra 2006 sa stala prvým Iráncom vo vesmíre a prvou vesmírnou turistkou.

Bola svedkom iránskej revolúcie v roku 1979 a v roku 1984 vo veku 18 rokov emigrovala do USA. Získala titul bakalár na Univerzite George Masona (*George Mason University*) v obore elektrotechnika a informatika a titul magister na Univerzite George Washigtona.

Ansariová spolu so svojim manželom Hamidom a švagrom Amirom v roku 1993 založili TTI. V roku 2000 spoločnosť kúpil *Sonus Networks*. Spolu so svojim švagrom Amirom Ansarim vložila niekoľko miliónov na cenu nadácie *Ansari X Prize* pre prvý opakovaný neštátny štart kozmickej lode. Cena bola na ich počesť nazvaná *Ansari X Prize*.

Let do vesmíru
--------------

V marci 2006 prenikli informácie, že Anousheh Ansariová trénuje na let Sojuzu na Medzinárodnú vesmírnu stanicu. Mala letieť na Sojuze TMA-10 začiatkom roku 2007. 21. augusta 2006 bol turista Daisuke Enomoto zo septembrového letu Sojuz TMA-9 vyradený zo zdravotných dôvodov a Ansariová sa dostala na jeho miesto.

Sojuz TMA-9 odštartoval 18. septembra 2006 O 06:08 SELČ s Ansariovou, Michailom Ťurinom a Michaelom López-Alegríom. Počas letu robila pre Európsku vesmírnu agentúru niekoľko experimentov napr. ako vplyv radiácie na členov posádky ISS, vplyv zmien v svalstve na bolesti chrbta a iné. Ansariová sa na Zem vrátila spolu s predchádzajúcou 13. posádkou stanice ISS v lodi Sojuz TMA-8 29. septembra o 03:13 SELČ.

Referencie
----------

1. ↑   *Ansari, Anousheh nee Raissyan* [online]. astronautix.com, [cit. 2022-12-13]. Dostupné online. (po anglicky)
2. ↑   *First woman space tourist on her way to the ISS* [online]. esa.int, [cit. 2022-12-13]. Dostupné online.

Literatúra
----------

* Ansari, Anousheh; Hickam, Homer (2010), *My Dream of Stars (From Daughter of Iran to Space Pioneer)*, St. Martin's Press, ISBN  978-0-230-61993-7

Pozri aj
--------

* Nadácia X Prize

Iné projekty
------------

Commons
* Spolupracuj na Commons Commons ponúka multimediálne súbory na tému **Anousheh Ansariová**

Externé odkazy
--------------

* Osobné stránky (po anglicky)
* Blog (po anglicky)

Autoritné údaje: * GND: 133790754
* ISNI: 0000 0000 7882 043X
* LCCN: n2009038828
* NK ČR: js20070209001
* VIAF: 90449194
* WorldCat: lccn-n2009038828